**Αθήνα:** 22.11.2021

**Αρ. Πρωτ.:** 1534

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Έκτακτο επίδομα σε άτομα με αναπηρία και χαμηλοσυνταξιούχους**

Με το πέρας της [συνάντησης του προέδρου της ΕΣΑμεΑ Ιωάννη Βαρδακαστάνη με τον υπουργό Οικονομικών Χρήστο Σταϊκούρα](https://www.esamea.gr/pressoffice/press-releases/5429-synantisi-bardakastani-staikoyra-me-syzitisi-ef-olis-tis-ylis) είχαμε τονίσει ότι η συζήτηση ήταν παραγωγική, κάτι που επιβεβαιώθηκε [δια στόματος πρωθυπουργού](https://www.iefimerida.gr/politiki/live-boyli-i-omilia-mitsotaki-sti-syzitisi-gia-tin-akribeia) που ανακοίνωσε πρόσθετο βοήθημα 250 ευρώ με προσαυξήσεις για κάθε ένα μέλος της οικογένειας σε χαμηλοσυνταξιούχους και πολίτες με αναπηρία που λαμβάνουν επίδομα από τον ΟΠΕΚΑ, από το βήμα της Βουλής, σήμερα Δευτέρα 22 Νοεμβρίου. Ικανοποιήθηκε έτσι ένα από τα αιτήματα του αναπηρικού κινήματος, μετά τις ενέργειες της ΕΣΑμεΑ και των οργανώσεων μελών της.

Ο αγώνας μας συνεχίζεται καθώς είναι διαρκής. Η ΕΣΑμεΑ διεκδικεί μόνιμες αυξήσεις στις χαμηλές αναπηρικές συντάξεις καθώς και στα αναπηρικά επιδόματα, τα οποία δεν έχουν λάβει αύξηση από το 2011, ώστε οι πολίτες με αναπηρία, χρόνιες παθήσεις και οι οικογένειές τους να ζουν με αξιοπρέπεια.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |